text: Kollfirðingar troka seg uppum í trongu BURN-tunnuni - Kyndilsmenn troka seg tættari
text: #000001
text: Nú kunnu øll vit, sum ov gjarna vilja spæla klók, anda út. KÍF er sterkasta liðið í Burn-deildini - júst sum vit øll søgdu áðrenn kappingarbyrjan.
text: #000002
text: Samstundis vunnu Kyndilsmenn ársins fyrsta sigur, og tað við góðari hjálp frá onkrum afturvendum talenti.
text: #000003
text: Hjá kvinnunum gekk sum væntað, og Kyndil og Stjørnan vunnu greiðar sigrar á StÍF og VB.
text: #000004
text: Men tað, sum eg sá av VÍF - KÍF var beinanvegin ein munur í manning hendan dystin.
text: #000010
text: KÍF hinvegin tóktist rættiliga væl mannað, hóast dómaraseðilin ikki var fullteknaður - og tað tóktist mær eisini, at kollfirðingar vistu at teir høvdu meira at skjóta við.
text: #000012
text: Kollfirðingar settu ein profil fyri og annan eftir á vøllin í bæði verju og álopi - og í málið sjálvt, og hetta gav veruliga avkast í seinna hálvleiki, tá ið KÍF skjótt fór fram um við einum fimm málum.
text: #000013
text: Vestmenningar komu ongantíð nærri enn trý aftur, og KÍF vann 28-25 í Vestmanna.
text: #000014
text: Eg fekk ikki hugt so gjølla, men eg legði mær okkurt í geyma.
text: #000015
text: Eg var sum altíð hugtikin av Mladeni í málinum. Hann mundi vera stóri leikarin í fyrra hálvleiki.
text: #000016
text: Eg hugsi at tað er nokk so yvirlegi, at eitt føroyskt lið kann spæla Nicklas Selvig á høgra vongi í ein heilan dyst. Ti lámir bakkar hanga ikki úr trøunum í føroyskum hondbólti - ella tað gera teir so í Kollafirði síggja vit.
text: #000021
text: Vit síggja David Edvardsen mest sum hugna sær við at skipa spælið av høgra bakki og inn á miðjuna, og vit kunnu bara spyrja hví hann hevur spælt so lítið seinastu kappingarárini.
text: #000022
text: Hann tóktist mær eisini at tíma sera væl at spæla - og spældi nakrar fantastiskar fríspælingar á striku og vong. Seinasta KÍF-málið í dystinum var ein slík á strikuna, tá ið Morten vann seg fram við Magnusi í VÍF-verjuni, og tá ið hann so varð takklaður, tveitti Mortin bóltin afturum høvdið til Tony strikuni. Mál til KÍF og útvísing til VÍF.
text: #000024
text: Og hin síðan av KÍF-liðnum stóð einki aftanfyri - vinstra síðan skoraði eisini øll málini. Hans Eli Sigurbjørnsson og Nikolay Bliznov skutu sjey mál í part. Og tað vóru sjey framúr mál. Eg hevði kensluna av, at Nikolay skoraði mest úr fjarstøðu, meðan Hans Eli mest sum gjørdi sær dælt av, at hann nú fær aðrar at taka nøkur av langskotunum.
text: #000025
text: Tveir (tríggjar við Selvig) av bestu høgru bakkum í Føroyum
text: #000035
text: Tveir av bestu vinstru bakkum í Føroyum
text: #000036
text: Nú fara teir ivaleyst út og tapa ímóti Team Klaksvík um 14 dagar. Ella ímóti Kyndli vikuna eftir.
text: #000040
text: Ella fara teir bara ósigraðir ígjøgnum kappingarárið.
text: #000041
text: Júst Kyndil vann altso sín fyrsta sigur sunnudagin. Tað var ímóti StÍF. Eg ivist ikki í, at hetta ger nakað við sjálvsfatanina hjá StÍF - sum var farið at hugsa um, at bjóða av í topp-4-stríðnum.
text: #000042
text: Kyndil hava eitt sindur færri profilar. Haldi at teir taka seg fram, men teimum vanta veruligar avbjóðarar á bakkinum. Ein skuldi koma úr Danmark skilti eg.
text: #000045
text: Píkasjey, hatta er Ovi Lützen! Frálíkt at síggja hann á vøllinum aftur. Hvussu langt síðani er tað at hann varð skaddur? eitt ár? hálvtannað? eg minnist ikki. Eg minnist bara ein fót í smæsta smildri.
text: #000047
text: Ná, men StÍF sær út til at hava fult tamarhald á støðuni. Líka mikið hvussu nógv eg spoli fram, so er StÍF trý mál á odda (men ok, eg veit hvat dysturin endar).
text: #000049
text: Jóannes leggur StÍF á odda aftur, og Ovi javnar beint eftir. StÍF tekur time-out.
text: #000055
text: Men nú er fjáltur á. Bólturin verður tveittur burtur. Innkast til Kyndil, og løtuna eftir flýgur Kristoffur ígjøgnum á høgra bakki. Tveitir seg fram, verður hildin - men skjýtur kortini - og so er Kyndil á odda 29-28.
text: #000056
text: Framvegis góðir fýra minuttir eftir. StÍF skal fóta sær, men tað gongur ikki í álopinum, og tá ið strandingar sleppa til skot, stendur Tórður Guttesen fyri í málinum.
text: #000058
text: Einki mál kemur næstu tveir minuttirnar. Nú er StÍF fullmannað. Hálvur triði minuttur restar i, og Kyndil fær fatur á bóltinum - og tekur time-out.
text: #000059
text: Tá ið spælið verður tikið upp aftur, eru átta StÍF-leikarar á vøllinum. Ein ov nógv. Og so er aftur útvísing.
text: #000061
text: Bjarni í Selvindi stjelur bóltin, fer sjálvur fram og so er 29-29. Knappir Tveir minuttir eftir.
text: #000063
text: Í næsta kyndilsálopinum gongur teimum grønu betri. Anders Risdal sleppur til skot úr níggju metrum, og skorar til 30-29. Góður minuttur eftir.
text: #000064
text: Beinleiðis reytt til Kyndilsleikaran. 32 sekund resta í, og StÍF verður fullmannað hvørja løtu.
text: #000068
text: Pætur Johansen flýgur ígjøgnum verjuna og javnar til 30-30. 15 sekund eftir, og StÍF verður fullmannað um fimm sekund.
text: #000069
text: Hetta er sjálvandi eisini í ovfarakæti av at síggja ein ungan evnaríkan leikara reisa seg eftir ræðuligan skaða. Men Ovi Lützen var púra avgerandi fyri hendan fyrsta kyndilssigurin. Bæði við sínum seks málum - og so eisini í miðverjuni meginpartin av dystinum.
text: #000076
text: Vit kjósa Ova Lützen til dagsins leikara hesaferð - Hann trokaði seg best fram.
text: #000077
text: Les eisini: BURN-Topplistar: VÍF bjargar 40 % av brotskøstum og Filip skorar 10 mál í miðal
text: #000078